జితేందర్ సింగ్ తోమర్

జితేందర్ సింగ్ తోమర్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2025 ఢిల్లీ శాసనసభ ఎన్నికలలో త్రి నగర్ శాసనసభ నియోజకవర్గం నుండి ఎమ్మెల్యేగా ఎన్నికై అరవింద్ కేజ్రీవాల్ రెండవ మంత్రివర్గంలో 2015 ఫిబ్రవరి 14 నుండి 2015 జూన్ 9 వరకు న్యాయ శాఖ మంత్రిగా పని చేశాడు.
రాజకీయ జీవితం
జితేందర్ సింగ్ తోమర్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013లో ఆమ్ ఆద్మీ పార్టీలో చేరి 2013 ఢిల్లీ శాసనసభ ఎన్నికలలో త్రి నగర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి	నంద్ కిషోర్ గార్గ్ చేతిలో 2,809 ఓట్ల తేడాతో ఓడిపోయాడు. ఆయన 2015 శాసనసభ ఎన్నికలలో  ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నంద్ కిషోర్ గార్గ్ పై 22,311 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై అరవింద్ కేజ్రీవాల్ రెండవ మంత్రివర్గంలో 2015 ఫిబ్రవరి 14 నుండి 2015 జూన్ 9 వరకు న్యాయ శాఖ మంత్రిగా పని చేసి తన నకిలీ డిగ్రీ ఆరోపణలపై ప్రతిపక్ష పార్టీల నుండి తీవ్ర ఒత్తిడి రావడంతో మంత్రి పదవికి రాజీనామా చేశాడు.

జితేందర్ సింగ్ తోమర్ 2020 ఢిల్లీ శాసనసభ ఎన్నికలలో త్రి నగర్ శాసనసభ నియోజకవర్గం నుండి ఆప్ అభ్యర్థిగా నామినేషన్ దాఖలు చేయడానికి ఒక రోజు ముందు, 2015 నామినేషన్‌లో నకిలీ డిగ్రీకు పాల్పడినట్లు తేలుతూ హైకోర్టు అతనికి వ్యతిరేకంగా తీర్పు ఇవ్వడంతో తన భార్య ప్రీతి తోమర్ తన తరపున పోటీ చేయించాడు.
వివాదం
జితేందర్ సింగ్ తోమర్ 2015 అసెంబ్లీ ఎన్నికల సందర్భంగా నామినేషన్ పత్రాలలో తన విద్యార్హత గురించి తప్పుడు సమాచారం అందించినందుకు ఆయనపై మోసం ఆరోపణలపై జూన్ 8న ఢిల్లీ పోలీసులు అరెస్టు చేశారు. హౌజ్ ఖాస్ పోలీస్ స్టేషన్‌లో అతనిపై ఎఫ్‌ఐఆర్ నమోదు చేయబడింది.జూలై 24న పోలీసు దర్యాప్తులో చేరాలని ఆదేశించడంతో అతనికి షరతులతో కూడిన బెయిల్ లభించింది. ఆయనను 2020లో తిరిగి ఎమ్మెల్యేగా అభ్యర్థిగా ప్రకటించగా ఢిల్లీ హైకోర్టు ఆయన ఎన్నికను రద్దు చేయడంతో ఆయన పోటీ నుండి తప్పుకున్నాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2015 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు